- Ca parte a planului său strategic "Renaulution", Renault Group își propune să devină lider în economia circulară auto. Astăzi, Grupul accelerează prin implementarea unor acțiuni concrete, de la noi produse până la transformarea competențelor.
- Renault Group dispune deja, la Flins, Bursa și Sevilla, de un întreg ecosistem industrial și colaborativ de soluții pentru economia circulară.
- Inițiat de Grupul Renault, The Future Is NEUTRAL esteprima companie care operează pe întregul lanț valoric al economiei circulare auto. Ea are ca obiectiv susținerea industriei auto în demersul de utilizare durabilă a resurselor, prin reunirea expertizei existente a Grupului și deschiderea către parteneri care oferă competențe complementare.
- Entitatea specializată în activitatea de recondiționare a pieselor a companiei The Future Is NEUTRAL lansează, în premieră europeană, o nouă gamă de produse dedicate energiei electrice (motor electric, electronică de putere și baterie).
Boulogne-Billancourt, 20 martie 2024 – Renault Group și filiala sa, The Future Is NEUTRAL, vor fi prezenți la ChangeNow Summit, între 25 și 27 martie, la Grand Palais Éphémère din Paris, pentru a-și prezenta progresele în economia circulară.
THE FUTURE IS NEUTRAL ACCELEREAZĂ ÎN RECONDIȚIONAREA PIESELOR ELECTRICE
The Future Is NEUTRAL lansează astăzi o nouă activitate de recondiționare a trei componente destinate lanțului de tracțiune electrică. Este vorba de o premieră europeană în sectorul auto, care permite acum clienților de vehicule electrice să aleagă între piese originale noi și o gamă de produse recondiționate de calitate, accesibile (cu până la 30% mai ieftine), permițând limitarea impactului asupra resurselor și emisiilor de CO2.
Pentru a sprijini democratizarea și extinderea gamei sale 100% electrice, Grupul Renault va propune în oferta sa post-vânzare următoarele componente recondiționate: motor electric (pentru modelele ZOE, Twingo E-Tech, Kangoo E-Tech și Master E-Tech), electronica de putere (pentru ZOE și Kangoo E-Tech) și bateria de tracțiune (pentru ZOE, Twingo E-Tech și Megane E-Tech). Din 2024, The Future Is NEUTRAL va avea capacitatea de a produce la Flins peste 3.000 de piese recondiționate dedicate vehiculelor electrice.
RENAULT GROUP, PIONIERUL ECONOMIEI CIRCULARE LA SCARĂ INDUSTRIALĂ
De la Flins, la Bursa și Sevilla, Renault Group implementează un ecosistem industrial și colaborativ de soluții de economie circulară. Acesta este structurat în jurul a patru domenii complementare, de la piese și produse până la transformarea competențelor:
- Re-trofit : prelungirea duratei de viață a vehiculelor prin
- The Renew Factory (Flins, Sevilla, Bursa): recondiționarea vehiculelor SH de toate mărcile.
- The BodyWork Factory (Flins): repararea vehiculelor puternic avariate.
- Transformarea vehiculelor utilitare ușoare Master III cu motor termic în vehicule electrice, în parteneriat cu TOLV.
- Re-energy: producerea, stocarea și gestionarea energiei verzi prin intermediul
- Centrului de Reparații a Bateriilor Flins Expert, operat de The Future Is NEUTRAL, pentru diagnosticare, reparații cu valoare adăugată mare, testare și pregătire pentru a 2-a viață a bateriei.
- Atelierului de Reparații Baterii a Renault Group (30 de centre în întreaga lume) și a centrelor de diagnosticare și reparare a bateriilor.
- Reutilizării bateriilor în cadrul unităților de stocare a energiei, prin proiectele pilotate de Mobilize: unități de stocare mobile și modulare care fac posibilă înlocuirea generatoarelor poluante cu stocare staționară la scară largă, cu o capacitate de stocare deja mai mare de 20 MWh în ferme de baterii din Franţa si Germania.
- Reciclare : repararea și reciclarea pieselor;
- Activități de reparare și recondiționare a pieselor gestionate de The Future Is NEUTRAL (Flins)
- Re-start : susținerea schimbării și structurarea economiei circulare și a sectorului mobilității durabile;
- 160.000 de ore de formare pentru angajații Refactory Flins, ca parte a tranziției către noi profesii în economia circulară.
- Campusul industriei de mobilitate circulară operat de Universitatea ReKnow, în parteneriat cu Refactory și The Future Is NEUTRAL (Flins): ofertă de formare dedicată economiei circulare pentru studenți și profesioniști.
- The Future Is NEUTRAL Open Innovation Hub (Flins): sprijină start-up-urile care contribuie la soluții climatice printr-un program axat pe economia circulară și o ofertă de industrializare la cheie la Refactory.
Tranziția și succesul acestor noi activități, asigurate de creșterea competențelor angajaților, sunt astăzi o realitate în cadrul Grupului: acum acoperă un domeniu larg al economiei circulare pentru a prelungi durata de viață a vehiculelor și a pieselor, a le repara, a le renova și recicla. Aceste activități vor aduce o contribuție esențială la atingerea obiectivelor Renault Group, care își propune să încorporeze 33% din materialele din economia circulară în vehicule noi până în 2030 și o amprentă netă de carbon zero[1] pentru întreaga activitate în Europa în 2040 și la nivel global în 2050.
Renault Group și The Future Is NEUTRAL, pionier al economiei circulare – date cheie:
1949: lansarea activităților de renovare a motoarelor (remanufacturing).
1998: crearea GAIA, pionier în reciclarea de automobile, în circuit închis.
2007: parteneriate și investiții de capital în activități de economie circulară (INDRA, Boone Comenor Metalimpex).
2020: începutul transformării uzinei Flins într-un ecosistem industrial centrat pe economia circulară, numit Refactory.
O abordare unică și responsabilă pentru o activitate industrială locală. 2000 de locuri de muncă, toate concentrate pe activitățile viitorului.
2022: crearea de către Renault Group a companiei The Future Is NEUTRAL, o entitate dedicată economiei circulare, care deservește toți actorii din industria auto, pentru a-i ajuta să-și limiteze impactul asupra resurselor și asupra mediului.
2024: lansarea activităților de renovare a pieselor dedicate energiei electrice în cadrul The Future Is NEUTRAL: motor electric, electronică de putere, baterie.
PROGRAMUL SUMMIT-ULUI CHANGENOW
În perioada 25-27 martie 2024, experți ai Grupului vor fi prezenți pe standul The Future Is NEUTRAL, amplasat în spațiul dedicat economiei circulare al salonului, pentru a dezvălui ofertele economiei circulare: reciclare la fiecare etapă a vieții unui vehicul, recondiționare, sprijin pentru sector…
Despre Renault Group
Renault Group se află în avangarda unei mobilități care se reinventează. Având o expertiză unică în domeniul electrificării și beneficiind de alianța sa cu Nissan si Mitsubishi Motors, Renault Group se bazează pe complementaritatea celor patru mărci ale sale – Renault, Dacia, Alpine și Mobilize, și propune clienților săi soluții de mobilitate durabile și inovatoare. Prezent în peste 130 de țări și având peste 106.000 de salariați, Grupul a vândut 2,235 milioane de vehicule în 2023. Obiectivul său este cel al unei mobilități care să îi apropie pe oameni. Pregătit oricând să facă față provocărilor, atât pe șosea, cât și în competiție, Grupul este angajat într-o transformare ambițioasă și generatoare de valoare. Aceasta este centrată asupra dezvoltării de tehnologii și de servicii inedite, precum și a unei game de autovehicule competitive, echilibrate si electrificate. Preocupat de protejarea mediului înconjurător, Renault Group are ambiția de a ajunge la emisii zero de CO2 în Europa în 2040.
Despre The Future is Neutral
The Future Is NEUTRAL, o subsidiară a Grupului Renault, este primul și singurul jucător al economiei circulare auto prezent pe întreg lanțul valoric și deservește întreaga industrie auto din Europa. Cu o ofertă completă de materiale reciclate, piese din economia circulară, colectarea și tratarea vehiculelor și bateriilor scoase din uz, The Future Is NEUTRAL dezvoltă economia circulară auto în buclă închisă la scară industrială, de la automobile către alte automobile, pentru a sprijini jucătorii din industria auto către neutralitatea resurselor.
Mai multe informații: https://www.thefutureisneutral.com/fr/
[1] Compensând emisiile după ce a implementat o strategie de reducere care vizează neutralitatea. Această strategie presupune ca emisiile să fie reduse cât mai mult posibil și să se compenseze doar emisiile reziduale.